Augustus is NP van Wyk Louw-maand op RSG. Dis vanjaar 50 jaar sedert sy dood in 1970. Luister Donderdagaande om 20:00. Lees meer
Vandag vang ons forel op Dullstroom, die Suid-Afrikaanse "Skotse Hooglande". Lees meer
Kom alle buideldiere van Australië?
En hoe werk ‘n vlam? En waarom suig æn waterkolk iets in? Lees meer
COVID-19: In SA het byna 70% al herstel
5 Aug: Wêreldwyd >18 miljoen gevalle, >11 miljoen herstel. Lees meer
Episode 49: Aletta is jaloers op Roelf en Alice.
Tenita Kidelo praat seksuele identiteit, seksuele oriëntasie en die LGBTQ-gemeenskap met Roche Kester van OUT. Hulle kyk ook na van die wanpersepsies wat daar oor die kwessie is. ‘n Jong gay man deel ook sy verhaal.
DIE FYN, FYN NET VAN VAN WYK LOUW SE WOORDE deur Ina Strydom
NP van Wyk Louw is vanjaar 50 jaar gelede oorlede. Hy is die enigste persoon aan wie die Hertzogprys vyf keer toegeken is – en dit in al drie kategorieë: poësie, prosa en drama. Sy werk is voorgeskryf vir skole, en opgevoer op verhoë. Hy het talle opdragwerke vir die SAUK en vir ander instansies geskryf. Hy het sy volk gekritiseer en vermaan, en in sy eie woorde, hom lewenslank aan dié volk verknog. Dié dokumentêr fokus op slegs enkele aspekte van Louw se werk.
Ilse Salzwedel en Leon van Nierop gesels oor THE SHINING, ‘n Stephen King-roman wat deur die bekroonde regisseur Stanley Kubrick in ‘n ikoniese rolprent omtower is.
Luister na ’n zarzuele van Frederico Chueca, en na oratorios van Johann C. Frederich Bach en Bernard Bach.
Vrydag 7 Augustus
Isolasie, alleenheid en eensaamheid was al voor Covid-19 ‘n probleem, veral onder die ouer geslag. Die probleem is nou erger. Hoe kan ons ouer mense bystaan sonder om die reëls van inperking te breek? Wie moet die verantwoordelikheid neem vir hierdie eensaamheid (die individu of hul geliefdes), en hoe kan ons almal werk aan ons kommunikasie om meer uit gesprekke te kry as net die dag se besonderhede?
Haidee Muller gesels met musiekduo Kaleidoskoop oor die musiek wat deur hulle are bruis en ‘n familielid wat musiekklasse in Buckingham-paleis gegee het.
Saterdag 8 Augustus
‘n Duitse vrou wat haar toevlug in Suid-Afrika kom soek het, skep onder moeilike omstandighede ‘n veilige hawe vir katte en honde op Hermanus. Lizma van Zyl vertel die verhaal van Yvonne Wurster en gesels ook met twee ander besonderse vroue wat saam met Yvonne werk en haar bemagtig om daagliks diere te kan red.
Sondag 9 Augustus
Luister na Eli Eli uitgevoer deur die Jerusalem Oratorium Kamerkoor en Laat die wind my neem deur die Stellebosch Universiteitskoor.
Rassisme steek oral in die samelewing kop uit. Jean Oosthuizen wil by sy gaste weet hoe staan sake hieroor in die kerk. Sy gaste is Etienne Snyman van die NG Kerk en Hanzline Davids van die Verenigende Gereformeerde Kerk.
In ons Vrouedaguitsending luister ons onder andere na items uit Lucrezia Borgia, L’Elisir D’Amore en Lucia di Lammermoor van Donizetti, asook Rigoletto en MacBeth van Verdi en die seldsame Oorlog en Vrede van Prokoviev. Van die sangers is Montserrat Cabbalè, Josè Carreras, Dmitri Hvorostovsky, Mirella Freni en die Suid-Afrikaners Levy Sekgapane en Magdalene Minnaar.
Hoe voedselseker is Suid-Afrika, en tot watter mate is ons selfvoorsienend? Dr. WA Lombard van die Universiteit van die Vrystaat praat hieroor. Daar is nuus oor veilings wat hierdie week plaasvind, en dr. André Beytell van Mbombela vertel hoe bosluise beheer kan word.